Rob Zombie

Rob Zombie (vlastným menom Robert Bartleh Cummings; * 12. január 1965) je hudobník, filmový režisér, scenárista a filmový producent. Založil heavy metalovú skupiny White Zombie a bol trikrát nominovaný ako sólový umelec na cenu Grammy Award for Best Metal Performance.

Zombie má tiež úspešnú kariéru ako filmový režisér, vytvoril filmy ako Dom 1000 mŕtvol, Vyvrženci pekla, remake filmu z roku 2007 Halloween ako jeho pokračovanie s názvom Halloween II. Jeho nasledujúci film bude mať názov Lords of Salem.

Rob Zombie sa od roku 1982 hlási k vegetariánstvu.

História 
Rob Zombie začal svoju kariéru v roku 1985 ako spevák skupiny White Zombie. Jeho prvý album s touto skupinou vyšiel v roku 1987 a niesol názov Soul-Crusher. Po ňom nasledovali albumy Make Them Die Slowly v roku 1989 a La Sexorcisto v roku 1991. Rob Zombie so skupinou vydal ešte jeden album v roku 1995 s názvom Astro Creep: 2000.

Rob ale začal v auguste roku 1997 pracovať na svojom prvom sólovom albume. Práca na tomto albume trvala 10 mesiacov a nakoniec vyšiel dňa 25. augusta 1998 pod názvom Hellbilly Deluxe a ihneď sa umiestnil na #5 v rebríčku predajnosti. Tento album produkoval Scott Huphrey. Nakoniec bolo predaných viac ako 3 milióny platní. Pieseň „Superbeast“ bola nominovaná na cenu Grammy za Best Metal Performance v roku 1999. Remix piesne „Dragula“ sa dokonca dostal do soundtracku filmu Matrix. 

V roku 2001 vydal Rob Zombie album The Sinister Urge (názov prevzatý z filmu z 1961 od Edward D. Wooda), ktorý opäť produkoval Scott Humphrey. Album obsahoval single „Never Gonna Stop (The Red Red Kroovy)“, „Feel So Numb“ a „Demon Speeding“. Album bol platinovo certifikovaný.

Diskografia

so skupinou White Zombie 
 Soul-Crusher (1987)
 Make Them Die Slowly (1989)
 La Sexorcisto: Devil Music, Vol. 1 (1992)
 Astro Creep: 2000 – Songs of Love, Destruction and Other Synthetic Delusions of the Electric Head (1995)

Sólové albumy 
 Hellbilly Deluxe (1998)
 The Sinister Urge (2001)
 Educated Horses (2006)
 Hellbilly Deluxe 2 (2010)
 Venomous Rat Regeneration Vendor (2013)
 The Electric Warlock Acid Witch Satanic Orgy Celebration Dispenser (2016)

Členovia sólovej skupiny 
Súčasní
 Rob Zombie – vokály  (1997–súčasnosť) 
 John 5 – gitara, sprievodný spev  (2005–súčasnosť) 
 Piggy D. – basová gitara, sprievodný spev  (2006–súčasnosť) 
 Joey Jordison – bicie  (2010–súčasnosť) 
Bývalí
 Mike Riggs – gitary, vokály  (1997–2003) 
 John Tempesta – bicie, vokály  (1997–2004) 
 Blasko – basová gitara, vokály  (1997–2006) 
 Tommy Clufetos – bicie  (2005–2010)

Referencie

Iné projekty

Externé odkazy 
 interview with 8X103 (pt. 1)
 Oficiálna stránka
 Zombie FAQ, a Rob Zombie/White Zombie FAQ site
 Piggy D on Maximum Threshold Radio Show
 Rob Zombie na FEARnet
 Rob Zombie Icons of Fright interview
 
 Rob Zombie rozhovor pre Bakotopia magazine
 Rob Zombie rozhovor pre MarsDust.com
 Rob Zombie talks about new album set for Nov 2009
 Rob Zombie a Sheri Moon Zombie rozhovor na RadioPlanet.tv, Sept '09
 Rob Zombie rozhovor na Real Detroit Weekly

Heavymetaloví speváci USA
Filmoví režiséri USA
Filmoví scenáristi USA
Filmoví producenti USA
Osobnosti z Massachusetts